Frá leitinni í Sölvadal í dag . vísir / tpt Lunginn af þeim sem hafa verið við leit að pilti sem féll í Núpá í Sölvadal í gærkvöldi er nú kominn í hvíld að sögn Jóhannesar Stefánssonar , aðstoðaryfirlögregluþjóns hjá lögreglunni á Norðurlandi eystra . Á morgun verði sett mikið afl í leitina og treyst á að hægt að verða að nota þyrlu Landhelgisgæslunnar og dróna við að leita . „ Það eru menn á vettvangi en ekki vinna ofan í ánni . Það eru bæði lögreglumenn og björgunarsveitarmenn á staðnum en lunginn af viðbragðinu er í hvíld núna . Á morgun verður sett mikið afl í leitina og núna er í þessum töluðu orðum verið að skipuleggja þá vinnu og leitarsvæði og setja menn í hlutverk og stöður , “ segir Jóhannes í samtali við Vísi . Hann segir að veðurspáin fyrir morgundaginn líti þokkalega út en afar erfiðar aðstæður hafa verið á vettvangi síðasta sólarhringinn ; ofankoma , skafrenningur og kuldi auk þess sem nú er dimmasti tími ársins . Jóhannes segir að á morgun eigi að vera bjartara yfir en hefur verið undanfarna daga . Þó sé vitað að verði mjög kalt . „ En okkur sýnist að það sé bjart yfir og erum að treysta á að geta notað bæði þyrlur og dróna við þessa leit á morgun . “ Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .